Som regel er det hver sesong 12-14 pantomimer på programmet, med titler som «Harlekin kokk», «Harlekin skjelett», «Harlekin vanvittig av kjærlighet» og «Harlekin mekanisk statue». På lune sommerkvelder er her 6-7.000 tilskuere, sittende og stående, og man beregner at teaterets bortimot 300 forestillinger fra mai til oktober blir sett av omkring en million mennesker. Slik sett er Tivolis lille treteater Danmarks største skueplass.